เรื่องร้องเรียน: ใช้ BMA Smart Service จองรับบริการตัดต้นไม้จากเขต เลขคิว 5306 เป็นเวลาสองวันแล้วยังขึ้น รอดำเนินการ ไม่เป็นตามที่สื่อสารว่า จะมีการตอบรับภายใน 24 ชั่วโมง
การดำเนินการของเจ้าหน้าที่: จากการตรวจสอบข้อมูลในระบบ BMA Smart Service เจ้าหน้าที่ได้มีการยืนยันการขอรับบริการเรียบร้อยแล้วปัจจุบันอยู่ระหว่างขั้นตอนที่ 2 ซึ่งเจ้าหน้าที่จะออกตรวจสอบข้อมูลการขอรับบริการตัดต้นไม้ตามสถานที่ที่ประชาชนได้แจ้งความประสงค์ ซึ่งประชาชนได้ลงนัดหมายไว้ ณ วันที่ 29 พฤษภาคม 2566 (หลังเที่ยง) โดยเจ้าหน้าที่จักได้เข้าทำการประเมินในวันและเวลาดังกล่าว และแจ้งอัตราค่าธรรมเนียมการขอรับบริการฯ ตามระเบียบของกรุงเทพมหานครเพื่อทราบ และให้ประชาชนเข้ามาชำระค่าธรรมเนียมการขอรับบริการฯ และทำการนัดหมายเข้าดำเนินการตัดต้นไม้ตามขั้นตอนต่อไป หลังจากที่ประชาชนเข้าชำระค่าบริการฯ เรียบร้อยแล้ว ทั้งนี้ต้องขอขอบคุณท่านเป็นอย่างยิ่งสำหรับการแจ้งข้อมูลปัญหาในการให้บริการเข้ามาครับ
ความเห็นของผู้แจ้ง: ระบบออนไลน์ จะช่วยให้การบริการที่ดีขึ้น แต่เหมือนกับเจ้าหน้าที่จะไม่ได้ตรวจสอบ เวลาโทรไปก็มักไม่มีคนรับสาย อาจต้องมีระบบตรวจสอบว่า มีการแจ้งผ่านระบบแล้วเจ้าหน้าที่ไม่ได้ดำเนินการอะไรจะดีมาก ตอนนี้ก็จะคอยดูว่า เจ้าหน้าที่จะมาตามนัดหรือไม่
พื้นที่: แขวงบางจาก เขตพระโขนง กรุงเทพมหานคร